title: 2008/535/EB: 2007 m. balandžio 24 d. Europos Parlamento sprendimas dėl Europos tinklų ir informacijos apsaugos agentūros 2005 finansinių metų biudžeto įvykdymo patvirtinimo

text:
15.7.2008

               LT

               Europos Sąjungos oficialusis leidinys

               L 187/176

         EUROPOS PARLAMENTO SPRENDIMAS
   2007 m. balandžio 24 d.
   dėl Europos tinklų ir informacijos apsaugos agentūros 2005 finansinių metų biudžeto įvykdymo patvirtinimo
   (2008/535/EB)
   EUROPOS PARLAMENTAS,
   atsižvelgdamas į Europos tinklų ir informacijos apsaugos agentūros 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2005 finansinių metų galutinių metinių ataskaitų kartu su agentūros atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007)
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. kovo 10 Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (4), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0102/2007),

               1.

               suteikia patvirtinimą Europos tinklų ir informacijos apsaugos agentūros direktoriui, kad Agentūros 2005 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 16.

      (2)  OL C 312, 2006 12 19, p. 1.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.
    ---documentbreak---

               15.7.2008

               LT

               Europos Sąjungos oficialusis leidinys

               L 187/177

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2005 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos tinklų ir informacijos apsaugos agentūros 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2005 finansinių metų galutinių metinių ataskaitų kartu su agentūros atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. kovo 10 Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (4), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0102/2007),

               A.

               kadangi Audito Rūmai pranešė, kad jiems pateiktas tinkamas patvirtinimas, kad metinės 2005 m. gruodžio 31 d. pasibaigusių finansinių metų ataskaitos yra patikimos ir visos vykdytos finansinės operacijos yra teisėtos ir tvarkingos,

         Bendros pastabos dėl daugumos ES agentūrų, kurioms reikia atskiro biudžeto įvykdymo patvirtinimo

               1.

               mano, kad vis didėjantis Bendrijos agentūrų skaičius ir kai kurių agentūrų veikla nėra susijusi su bendrąja politikos struktūra, kad kai kurių agentūrų funkcijos ne visada atspindi tikruosius Sąjungos poreikius ir jų piliečių lūkesčius, ir pažymi, kad, apskritai, ne visada agentūros turi gerą įvaizdį ar apie jas atsiliepiama gerai spaudoje;

               2.

               dėl šios priežasties ragina Komisiją apibrėžti bendrąją politikos struktūrą dėl naujų Bendrijos agentūrų kūrimo ir prieš steigiant bet kokią naują agentūrą pateikti išlaidų ir galimos naudos tyrimą užtikrinant, kad nebūtų agentūrų veiklos dubliavimosi ar funkcijų dubliavimosi su kitomis Europos organizacijomis;

               3.

               ragina Audito Rūmus pateikti nuomonę apie išlaidų ir galimos naudos analizę prieš Parlamentui priimant savo sprendimą;

               4.

               ragina Komisiją kas penkerius metus pateikti tyrimą apie kiekvienos veikiančios agentūros teikiamą naudą; jei agentūros teikiamos naudos įvertinimas būtų neigiamas, prašo visų susijusių institucijų imtis būtinų veiksmų ir performuluoti tos agentūros įgaliojimus ar ją uždaryti;

               5.

               atsižvelgdamas į tai, jog daugėja reguliavimo agentūrų, apgailestauja, kad derybos dėl Tarpinstitucinio susitarimo dėl šių agentūrų veiklos sistemos projekto dar nesibaigė, ir ragina atsakingas Komisijos tarnybas, konsultuojantis su Audito Rūmais, imtis visų priemonių, kad būtų kuo greičiau sudarytas šis susitarimas;

               6.

               pažymi, kad, atsižvelgiant į Komisijos atsakomybę biudžeto srityje, būtina glaudžiau susieti agentūras su Komisija; ragina Komisiją ir Tarybą imtis visų būtinų priemonių, kad iki 2007 m. gruodžio 31 d. reguliavimo agentūrų priežiūros organuose Komisijai būtų suteiktos blokuojančios mažumos teisės, o steigiant naujas agentūras šios teisės būtų numatomos iš anksto;

               7.

               ragina Audito Rūmus į savo metinę ataskaitą įtraukti papildomą skyrių, skirtą visoms agentūroms, kurių biudžeto įvykdymą reikia patvirtinti kartu su Komisijos finansine atskaitomybe, siekiant geriau suprasti, kaip agentūros naudoja ES lėšas;

               8.

               primena principą, pagal kurį Parlamentas tvirtina visų ES agentūrų, nesvarbu, subsidijuojamų, ar ne, biudžeto įvykdymą, net ir tais atvejais, kai agentūros steigimo dokumente nurodyta kita jos biudžeto įvykdymą tvirtinanti institucija;

               9.

               ragina Audito Rūmus atlikti visų agentūrų veiklos auditą ir pranešti apie tai atsakingiems Parlamento komitetams, įskaitant Biudžeto kontrolės komitetą;

               10.

               pažymi, kad agentūrų skaičius nuolat didėja ir kad pagal Komisijos politinę atsakomybę dėl agentūrų veiklos, kuri apima daug daugiau nei paprastą logistinę paramą, Komisijos generaliniams direktoratams, kurie atsako už agentūrų steigimą ir stebėseną, dar labiau reikia nustatyti bendrą požiūrį į agentūras; mano, kad struktūros, panašios į agentūrų sukurtą struktūrą, skirtą veiklos koordinavimui su atitinkamais generaliniais direktoratais, sukūrimas būtų pragmatiškas žingsnis siekiant nustatyti bendrą su Komisija požiūrį į visus klausimus, susijusius su agentūromis;

               11.

               ragina Komisiją pagerinti administracinę ir techninę paramą agentūroms atsižvelgiant į didėjantį Bendrijos administracinių taisyklių ir techninių problemų sudėtingumą;

               12.

               pažymi, kad jokioje Bendrijos agentūroje nėra priežiūros organo, ir ragina Komisiją imtis būtinų priemonių, kad kuo greičiau būtų sukurtas toks mechanizmas;

               13.

               džiaugiasi, kad gerokai patobulėjo Europos Sąjungos agentūrų darbo koordinavimas ir jos gali spręsti vis kylančias problemas ir padidinti bendradarbiavimo su Komisija ir Parlamentu veiksmingumą;

               14.

               mano, kad kelių agentūrų bendros paramos tarnybos, kurios paskirtis – suderinti finansinio valdymo informacines sistemas su Komisijos informacinėmis sistemomis, sukūrimas – tai priemonė, kurią reikėtų tęsti ir plėtoti;

               15.

               ragina agentūras tobulinti bendradarbiavimą su atitinkamų sričių veikėjais, taip pat tobulinti bendrų su jais tikslų nustatymą; skatina Komisiją priimti, jos manymu, būtinas priemones, kurios padėtų agentūroms pagerinti jų įvaizdį ir sustiprinti jų veiklos matomumą;

               16.

               ragina Komisiją pateikti pasiūlymą suderinti kasmetinių agentūrų ataskaitų formatą ir sukurti veiklos rodiklius, pagal kuriuos būtų galima palyginti jų efektyvumą;

               17.

               ragina agentūras kiekvienų metų pradžioje pateikti veiklos rodiklius, pagal kuriuos galėtų būti vertinama šių agentūrų veikla;

               18.

               ragina agentūras vis labiau siekti SMART (konkrečių, įvertinamų, pasiekiamų, tinkamų, laiku pasiekiamų) tikslų, nes tai padėtų realiau planuoti ir pasiekti tikslus;

               19.

               pritaria Audito Rūmams, kad Komisijai taip pat tenka atsakomybė už agentūrų (finansinį) valdymą; taigi ragina Komisiją kontroliuoti įvairias agentūras, jei reikia, teikti joms nurodymus ir padėti jas valdyti, visų pirma turint mintyje tinkamą konkurso procedūrų taikymą, įdarbinimo procedūrų skaidrumą, patikimą finansų valdymą (per mažas išlaidas ir pernelyg didelių sumų numatymą biudžete) ir, svarbiausia, tinkamą taisyklių, susijusių su vidaus kontrolės sistema, taikymą;

               20.

               mano, kad agentūrų darbo programose turėtų atsispindėti pamatuojamas jų indėlis atsižvelgiant į vykdomą veiklą ir kad turėtų būti skiriamas reikiamas dėmesys Komisijos vidaus kontrolės standartams;

         Specialios pastabos

               21.

               pažymi, kad vykdant 2005 finansinių metų biudžetą buvo būdinga tai, kad įsipareigojimų lygis buvo žemas (70 %), o perkėlimų buvo daug (daugiau kaip 40 % bendrų ir beveik 80 % einamosios veiklos išlaidų), ir kad ši padėtis susidarė iš dalies dėl problemų, kurių neišvengiamai kilo Agentūros kūrimosi laikotarpiu, ir dėl to, kad Agentūra pradėjo veikti tik 2005 m. antrojoje pusėje;

               22.

               atkreipia dėmesį į tai, kad nebuvo pradėtas veikla pagrįsto biudžeto valdymas nepaisant to, kad Agentūros finansiniame reglamente numatyta pradėti jį taikyti tokia pat tvarka, kaip ir bendro biudžeto atžvilgiu, siekiant geriau kontroliuoti rezultatus.

      (1)  OL C 266, 2006 10 31, p. 16.

      (2)  OL C 312, 2006 12 19, p. 1.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.


title: 2011 m. rugsėjo 3 d. Komisijos sprendimas, kuriuo sudaroma Komisijos viešųjų pirkimų srities suinteresuotųjų šalių ekspertų grupė ir pakeičiamas Sprendimas 87/305/EEB dėl viešųjų pirkimų patariamojo komiteto įsteigimo Tekstas svarbus EEE

text:
4.10.2011

               LT

               Europos Sąjungos oficialusis leidinys

               C 291/2

         KOMISIJOS SPRENDIMAS
   2011 m. rugsėjo 3 d.
   kuriuo sudaroma Komisijos viešųjų pirkimų srities suinteresuotųjų šalių ekspertų grupė ir pakeičiamas Sprendimas 87/305/EEB dėl viešųjų pirkimų patariamojo komiteto įsteigimo
   (Tekstas svarbus EEE)
   2011/C 291/02
   EUROPOS SĄJUNGOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Strategijoje „Europa 2020“ pabrėžiama, kad įgyvendinant viešųjų pirkimų politiką turėtų būti užtikrintas veiksmingiausias viešųjų lėšų panaudojimas, viešųjų pirkimų rinkų atvirumas Sąjungos mastu, visų pirma atsižvelgiant į daugelio valstybių narių griežtus biudžeto apribojimus ir ekonominius sunkumus.

               (2)

               Strategijoje „Europa 2020“ pabrėžiama, kad taikant viešųjų pirkimų taisykles turėtų pagerėti verslo aplinka, visų pirma inovacinėms mažosioms ir vidutinėms įmonėms (MVI), siekiant paremti perėjimą prie efektyvaus išteklių naudojimo ekonomikos. Viešųjų pirkimų politika taip pat turėtų padėti siekti bendrų visuomeninių tikslų įgyvendinimo, įskaitant naujus svarbius Europai iškilusius uždavinius – kovą su klimato kaita ir inovacijų skatinimą.

               (3)

               Todėl 1987 m. gegužės 26 d. Komisijos sprendimu 87/305/EEB dėl viešųjų pirkimų patariamojo komiteto įsteigimo (1) sukurta struktūra nebetinka, jei norima siekti, kad Komisijai būtų užtikrinama kompetencija ir teikiamas praktinis indėlis, kurie padėtų suformuoti viešųjų pirkimų politiką, tinkamą nuolat kintantiems Sąjungos viešųjų pirkimų politikos uždaviniams spręsti.

               (4)

               Todėl būtina įsteigti pagal naują teisinę sistemą veikiančią viešųjų pirkimų ekspertų grupę; tai leis grupės veiklą pritaikyti atsižvelgiant į naują Komisijos nustatytą ekspertų grupių (2) struktūrą, o kartu užtikrinti, kad Komisija galėtų pasinaudoti jos kompetencija, patirtimi ir įžvalgomis naujiems viešųjų pirkimų srities uždaviniams spręsti.

               (5)

               Todėl grupė turėtų padėti Komisijai rengti aukštos kokybės viešųjų pirkimų diskusijas ir kurti atitinkamą politiką. Prireikus grupė rengia ataskaitas arba skelbia nuomones, siekdama padėti Komisijai suformuoti ir įgyvendinti Sąjungos viešųjų pirkimų politiką ir teisės aktus.

               (6)

               Be to, tokiame forume atitinkami sektoriai gali gauti informacijos apie tai, kaip kuriamos ir taikomos Sąjungos viešųjų pirkimų taisyklės.

               (7)

               Atsižvelgiant į tai, kas išdėstyta pirmiau, grupės sudėtis turėtų būti mišri – nariai atrenkami veikti individualiai ir (arba) atstovauti interesams ar organizacijoms. Nariai turėtų būti skirtingų sričių atstovai, įskaitant, pavyzdžiui, praktikuojančius teisininkus, techninius ekspertus, dalyvaujančius sudarant viešųjų pirkimų sutartis, taip pat mokslo įstaigų, pramonės arba prekybos organizacijų, perkančiųjų organizacijų ar įstaigų asociacijų darbuotojus.

               (8)

               Sudarant grupę, turėtų būti siekiama kuo didesnės lyčių ir geografinės kilmės pusiausvyros.

               (9)

               Visi nariai turėtų atitikti aukštus standartus, susijusius su aktyviu ir kokybišku dalyvavimu posėdžiuose (prireikus – ir rengiantis posėdžiams, taip pat tolesniuose veiksmuose).

               (10)

               Asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3).

               (11)

               Todėl Sprendimas 87/305/EEB turėtų būti panaikintas,

         NUSPRENDĖ:
   1 straipsnis
   Komisijos viešųjų pirkimų srities suinteresuotųjų šalių ekspertų grupė
   Sudaroma Komisijos viešųjų pirkimų srities suinteresuotųjų šalių ekspertų grupė (toliau – grupė).
   Ši grupė pakeičia Sprendimu 87/305/EEB įsteigtą viešųjų pirkimų patariamąjį komitetą.
   2 straipsnis
   Grupės uždaviniai
   Įgyvendindama Komisijos nustatytus uždavinius grupė užtikrina aukštos kokybės teisines, ekonomines, technines ir (arba) praktines įžvalgas bei kompetenciją ir taip siekia prisidėti prie Sąjungos viešųjų pirkimų politikos formavimo.
   Užduotys gali būti tokios:

               a)

               atlikti teisinę ir ekonominę analizę ir teikti pastabas apie svarbius viešojo pirkimo srities pokyčius arba struktūrines tendencijas ir tokių pokyčių bei tendencijų poveikį Sąjungos politikos sistemai;

               b)

               Komisijos tarnyboms teikti atsiliepimus apie specifiniams sektoriams iškilusius uždavinius ir pokyčius juose, dėl kurių gali reikėti organizuoti viešuosius pirkimus ir siūlyti tinkamus sprendimus;

               c)

               vykdyti veiksmus, kuriais siekiama prisidėti prie Sąjungos viešųjų pirkimų politikos veiksmingumo didinimo;

               d)

               dalyvauti Komisijos vykdomoje viešųjų pirkimų teisės aktų rengimo veikloje;

               e)

               padėti Komisijos tarnyboms analizuoti susijusią Europos Sąjungos Teisingumo Teismo praktiką.

         Nei Komisija, nei jos tarnybos į grupės nuomonę atsižvelgti neprivalo.
   3 straipsnis
   Konsultacijos
   Komisija arba jos tarnybos gali konsultuotis su grupe visais su Sąjungos viešųjų pirkimų politika, teise ir praktika susijusiais klausimais.
   4 straipsnis
   Narystė. Narių skyrimas
   1.   Grupę sudaro ne daugiau kaip 20 narių.
   2.   Nariai – individualiai veikiantys asmenys, asmenys, atstovaujantys bendrajam interesui ir (arba) organizacijoms, kaip nurodyta Komisijos ekspertų grupių horizontaliųjų taisyklių 8 taisyklėje.
   3.   Visi nariai ir jų atstovai atitinka aukštus standartus, susijusius su aktyviu ir kokybišku dalyvavimu posėdžiuose (prireikus – ir rengiantis posėdžiams, taip pat tolesniuose veiksmuose).
   4.   Komisijos tarnybos, siekdamos atrinkti grupės narius, skelbia kvietimą teikti paraiškas.
   5.   Narius skiria Vidaus rinkos ir paslaugų generalinis direktorius. Nariai atrenkami iš paraiškas pagal kvietimą dalyvauti konkurse pateikusių asmenų ir organizacijų, kompetentingų 2 ir 3 straipsniuose nurodytose srityse.
   Organizacijos skiria savo atstovus. Vidaus rinkos ir paslaugų generalinis direktorius gali atmesti organizacijų siūlomų atstovų kandidatūras remdamasis tuo, kad atstovas neatitinka kvietime teikti paraiškas nurodytų reikalavimų. Tokiais atvejais prašoma, kad susijusi organizacija skirtų kitą atstovą.
   6.   Vidaus rinkos ir paslaugų generalinis direktorius narius skiria trejiems metams. Jų kadencija gali būti pratęsta ne ilgiau kaip dar trejiems metams. Sprendimą dėl vieno ar kelių narių kadencijos pratęsimo vidaus rinkos ir paslaugų generalinis direktorius priima atsižvelgdamas į jų veiklos kokybę, tinkamumą ir naudingumą, kaip apibrėžta 3 straipsnyje.
   Nariai vykdo pareigas tol, kol jie pakeičiami.
   7.   Gali būti numatyta skirti tiek pakaitinių narių, kiek yra nuolatinių narių. Pakaitiniai nariai skiriami laikantis tų pačių sąlygų, kaip ir skiriant nuolatinius narius; pakaitiniai nariai automatiškai pakeičia nedalyvaujančius ar savo pareigų negalinčius eiti narius.
   8.   Nariai, kurie nebegali veiksmingai dalyvauti grupės svarstymuose, kurie atsistatydina ar nesilaiko šio straipsnio 5 dalyje arba Sutarties 339 straipsnyje nustatytų sąlygų, laikotarpiui iki jų kadencijos pabaigos gali būti pakeisti.
   9.   Fiziniai asmenys, paskirti veikti individualiai, veikia nepriklausomai ir visuomenės labui. Fiziniai asmenys, paskirti atstovauti suinteresuotųjų šalių bendram interesui, atskirai suinteresuotajai šaliai neatstovauja.
   10.   Fizinių asmenų, paskirtų veikti individualiai, ir bendram interesui atstovaujančių asmenų vardai ir pavardės, taip pat organizacijų pavadinimai skelbiami Komisijos ekspertų grupių ir kitų panašių subjektų registre (toliau – registras). Interesai, kuriems atstovauja fiziniai asmenys, taip pat skelbiami registre.
   Fiziniai asmenys, nepageidaujantys, kad jų vardai ir pavardės būtų atskleisti, gali prašyti, kad pirmoje pastraipoje nurodyta nuostata dėl įpareigojimo skelbti nebūtų taikoma. Nukrypti nuo nuostatos leidžiama tik jei paskelbus eksperto vardą ir pavardę kiltų pavojus jo saugumui ar neliečiamumui arba jei tai neleistų tinkamai užtikrinti jo privatumo.
   11.   Asmens duomenys renkami, tvarkomi ir skelbiami pagal Reglamentą (EB) Nr. 45/2001 (4).
   5 straipsnis
   Veikla
   1.   Grupei pirmininkauja Komisijos tarnybų atstovas.
   2.   Grupė veikia tų tarnybų prašymu.
   3.   Posėdžių darbotvarkę Komisijos tarnybos sudaro iš anksto. Tuo tikslu tarnybos gali atsižvelgti į grupės narių pasiūlymus.
   4.   Komisijos tarnybos gali nuspręsti, kad posėdyje turi dalyvauti visa grupė arba pogrupis (-iai), kurį (-iuos) sudaro nariai, kurių patirtis ir (arba) interesai yra svarbūs aptariant konkretaus posėdžio darbotvarkės klausimus.
   5.   Komisijos tarnybos gali kviesti grupės darbe ad hoc pagrindu dalyvauti grupei nepriklausančius ekspertus, turinčius specialiųjų žinių kuriuo nors darbotvarkės klausimu. Be to, asmenims ir organizacijoms Komisijos tarnybos gali suteikti stebėtojo statusą, kaip apibrėžta ekspertų grupių ir šalių kandidačių horizontaliųjų taisyklių 8 taisyklės 3 dalyje.
   6.   Visi grupės nariai ir jų atstovai, taip pat į konkretų posėdį pakviesti ekspertai ir stebėtojai laikosi Sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos saugumo taisyklių, susijusių su ES įslaptintos informacijos apsauga, kurių tekstas pateikiamas Komisijos sprendimo 2001/844/EB, EAPB, Euratomas (5) priede. Jei jie nesilaiko šių įpareigojimų, Vidaus rinkos ir paslaugų generalinis direktorius gali imtis visų reikiamų priemonių.
   7.   Grupės ir jos pogrupio (-ių) posėdžiai paprastai rengiami Komisijos patalpose. Komisija teikia sekretoriato paslaugas. Grupės posėdžiuose gali dalyvauti kiti procedūromis suinteresuoti Komisijos pareigūnai.
   8.   Grupės darbo tvarkos taisyklės yra tos pačios, kaip ir standartinės ekspertų grupių darbo tvarkos taisyklės, nebent grupė priimtų specialias taisykles.
   9.   Komisija skelbia susijusią informaciją apie grupės veiklą, pateikdama tą informaciją registre arba pateikdama jame nuorodą į specialią interneto svetainę.
   6 straipsnis
   Išlaidų kompensavimas
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas atlygina Komisija pagal Komisijai galiojančias nuostatas.
   3.   Tos išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Panaikinimas
   Sprendimas 87/305/EEB (6) panaikinamas.

      Priimta Briuselyje 2011 m. rugsėjo 3 d.

            Komisijos vardu

         Michel BARNIER

            Komisijos narys

      (1)  OL L 152, 1987 6 12, p. 32. 1987 m. gegužės 26 d. Komisijos sprendimas 87/305/EEB dėl viešųjų pirkimų patariamojo komiteto įsteigimo.

      (2)  SEC(2010) 1360 galutinis.

      (3)  OL L 8, 2001 1 12, p. 1.

      (4)  Žr. 3 išnašą.

      (5)  SEC(2007) 639, 2007 6 25.

      (6)  Žr. 1 išnašą.


title: 2009/189/EB,Euratomas: 2008 m. balandžio 22 d. Europos Parlamento sprendimas dėl Pažangios energetikos vykdomosios įstaigos 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/67

      EUROPOS PARLAMENTO SPRENDIMAS

   2008 m. balandžio 22 d.
   dėl Pažangios energetikos vykdomosios įstaigos 2006 finansinių metų biudžeto įvykdymo patvirtinimo
   (2009/189/EB, Euratomas)
   EUROPOS PARLAMENTAS,
   atsižvelgdamas į 2006 finansinių metų Europos Sąjungos bendrąjį biudžetą (1),
   atsižvelgdamas į 2006 finansinių metų Europos Bendrijų galutines metines ataskaitas, (I tomas) (SEC(2007) 1056 – C6-0390/2007, SEC(2007) 1055 – C6-0362/2007) (2),
   atsižvelgdamas į Pažangios energetikos vykdomosios įstaigos 2006 finansinių metų galutines metines ataskaitas (3),
   atsižvelgdamas į metinę Komisijos ataskaitą biudžeto įvykdymą patvirtinančiai institucijai dėl tolesnių priemonių, susijusių su 2005 m. biudžeto įvykdymo patvirtinimo sprendimais COM(2007) 0538, COM(2007) 0537), ir Komisijos tarnybų darbo dokumentą – Komisijos ataskaitos Europos Parlamentui dėl tolesnių priemonių, susijusių su 2005 m. biudžeto įvykdymo patvirtinimo sprendimais, priedą (SEC(2007) 1185, SEC(2007) 1186),
   atsižvelgdamas į Komisijos komunikatą „Politikos pasiekimai 2006 m.“ (COM(2007) 0067),
   atsižvelgdamas į Komisijos komunikatą „Komisijos 2006 m. pasiekimų valdymo srityje apibendrinimas“ (COM(2007) 0274),
   atsižvelgdamas į Komisijos 2006 m. atlikto vidaus audito metinę ataskaitą biudžeto įvykdymą patvirtinančiai institucijai (COM(2007) 0280), taip pat į Komisijos tarnybų darbo dokumentą, pridėtą prie 2006 m. atlikto vidaus audito metinės ataskaitos biudžeto įvykdymą patvirtinančiai institucijai (SEC(2007) 0708),
   atsižvelgdamas į Komisijos ataskaitą „Valstybių narių pastabos dėl Audito Rūmų 2005 m. metinės ataskaitos“ (COM(2007) 0118),
   atsižvelgdamas į Komisijos 2006 m. gegužės 3 d. priimtą Žaliąją knygą „Europos skaidrumo iniciatyva“ (COM(2006) 0194),
   atsižvelgdamas į Audito Rūmų nuomonę Nr. 2/2004 dėl „vieno bendro audito“ modelio (ir pasiūlymo dėl Bendrijos vidaus kontrolės sistemos) (4),
   atsižvelgdamas į Komisijos komunikatą dėl integruotos vidaus kontrolės sistemos plano (COM(2005)0252),
   atsižvelgdamas į Komisijos veiksmų planą dėl integruotos vidaus kontrolės sistemos (COM(2006) 0009), Komisijos ataskaitą Tarybai, Europos Parlamentui ir Audito Rūmams dėl Komisijos veiksmų plano dėl integruotos vidaus kontrolės sistemos pažangos (COM(2007) 0086), taip pat į Komisijos tarnybų darbo dokumentą, pridėtą prie šios ataskaitos (SEC(2007) 0311),
   atsižvelgdamas į Audito Rūmų nuomonę Nr. 6/2007 dėl valstybių narių metinių apibendrinimų, valstybių narių nacionalinių deklaracijų ir su ES lėšomis susijusio nacionalinių audito institucijų audito darbo (5),
   atsižvelgdamas į Komisijos dalijamojo struktūrinių veiksmų valdymo priežiūros stiprinimo veiksmų planą (COM(2008) 0097),
   atsižvelgdamas į Komisijos ataskaitą Tarybai, Europos Parlamentui ir Audito Rūmams dėl Komisijos veiksmų plano dėl integruotos vidaus kontrolės sistemos (COM(2008) 0110), taip pat į Komisijos tarnybų darbo dokumentą, pridėtą prie šios ataskaitos (SEC(2008) 0259),
   atsižvelgdamas į Audito Rūmų ataskaitą dėl Pažangios energetikos vykdomosios įstaigos 2006 finansinių metų galutinių metinių ataskaitų kartu su Įstaigos atsakymais (6),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (7),
   atsižvelgdamas į 2008 m. vasario 12 d. Tarybos rekomendaciją (5855/2008 – C6-0083/2008),
   atsižvelgdamas į EB sutarties 274, 275 ir 276 straipsnius bei Euratomo sutarties 179a ir 180b straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8), ypač į jo 55 straipsnį,
   atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač į jo 14 straipsnio 3 dalį,
   atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (10), ypač į jo 66 straipsnio pirmą ir antrą dalis,
   atsižvelgdamas į 2003 m. gruodžio 23 d. Komisijos sprendimą 2004/20/EB, įsteigiantį vykdomąją įstaigą „Pažangios energetikos vykdomoji įstaiga“ administruoti Bendrijos veiksmus energetikos srityje taikant Tarybos reglamentą (EB) Nr. 58/2003 (11),
   atsižvelgdamas į Darbo tvarkos taisyklių 70 straipsnį ir V priedą,
   atsižvelgdamas į Biudžeto kontrolės komiteto pranešimą ir kitų susijusių komitetų nuomones (A6–0109/2008),

               A.

               kadangi, kaip numatyta EB sutarties 274 straipsnyje, Komisija vykdo biudžetą savo pačios atsakomybe, atsižvelgdama į patikimo finansų valdymo principus,

               1.

               Suteikia patvirtinimą Pažangios energetikos vykdomosios įstaigos direktoriui, kad Vykdomosios įstaigos 2006 finansinių metų biudžetas įvykdytas;

               2.

               Išdėsto savo pastabas rezoliucijoje, kuri yra neatskiriama dalis sprendimo dėl 2006 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija, dalis;

               3.

               Paveda Pirmininkui perduoti šį sprendimą kartu su sprendimu dėl 2006 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šio sprendimo dalis, Pažangios energetikos vykdomosios įstaigos direktoriui, Tarybai, Komisijai, Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL L 78, 2006 3 15.

      (2)  OL C 274, 2007 11 15, p. 1.

      (3)  OL C 261, 2007 10 31, p. 29.

      (4)  OL C 107, 2004 4 30, p. 1.

      (5)  OL C 216, 2007 9 14, p. 3.

      (6)  OL C 309, 2007 12 19, p. 18.

      (7)  OL C 274, 2007 11 15, p. 130.

      (8)  OL L 248, 2002 9 16, p. 1.

      (9)  OL L 11, 2003 1 16, p. 1.

      (10)  OL L 297, 2004 9 22, p. 6.

      (11)  OL L 5, 2004 1 9, p. 85.


title: 2011/341/BUSP: 2011 m. birželio 15 d. Politinio ir saugumo komiteto sprendimas Atalanta/2/2011 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES operacijos vado skyrimo

text:
16.6.2011

               LT

               Europos Sąjungos oficialusis leidinys

               L 158/36

         POLITINIO IR SAUGUMO KOMITETO SPRENDIMAS ATALANTA/2/2011
   2011 m. birželio 15 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES operacijos vado skyrimo
   (2011/341/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (Atalanta), ypač į jų 6 straipsnį,
   kadangi:

               (1)

               Pagal Bendrųjų veiksmų 2008/851/BUSP 6 straipsnį Taryba įgaliojo Politinį ir saugumo komitetą priimti sprendimus dėl ES operacijos vado skyrimo.

               (2)

               Jungtinė Karalystė pasiūlė, kad ES operacijos vado pareigose generolą majorą Buster HOWES pakeistų kontradmirolas Duncan POTTS.

               (3)

               ES karinis komitetas pritaria tam pasiūlymui.

               (4)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimus bei veiksmų,

         PRIĖMĖ ŠĮ SPRENDIMĄ:
   1 straipsnis
   Kontradmirolas Duncan POTTS skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES operacijos vadu.
   2 straipsnis
   Šis sprendimas įsigalioja 2011 m. rugpjūčio 1 d.

      Priimta Briuselyje 2011 m. birželio 15 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 301, 2008 11 12, p. 33.


23.12.2016

               LT

               Europos Sąjungos oficialusis leidinys

               C 482/244

         P7_TA(2014)0033
   ECB vykdomosios valdybos nario skyrimas (Sabine Lautenschläger)
   2014 m. sausio 16 d. Europos Parlamento sprendimas dėl Tarybos rekomendacijos dėl Europos Centrinio Banko vykdomosios valdybos nario skyrimo (N7-0002/2014 – C7-0010/2014 – 2014/0801(NLE))
   (Konsultavimasis)
   (2016/C 482/45)

      Europos Parlamentas,

               —

               atsižvelgdamas į 2014 m. sausio 7 d. Tarybos rekomendaciją (N7-0002/2014) (1),

               —

               atsižvelgdamas į Sutarties dėl Europos Sąjungos veikimo 283 straipsnio 2 dalies antrą pastraipą, pagal kurią Europos Vadovų Taryba kreipėsi į Parlamentą dėl konsultacijos (C7-0010/2014),

               —

               atsižvelgdamas į Darbo tvarkos taisyklių 109 straipsnį,

               —

               atsižvelgdamas į Ekonomikos ir pinigų politikos komiteto pranešimą (A7-0023/2014),

               A.

               kadangi 2014 m. sausio 8 d. laišku, kuris gautas 2014 m. sausio 9 d., Europos Vadovų Taryba kreipėsi į Parlamentą dėl konsultacijos dėl Sabine Lautenschläger skyrimo Europos Centrinio Banko (ECB) vykdomosios valdybos nare aštuonerių metų kadencijai;

               B.

               kadangi gavęs laišką Parlamento Ekonomikos ir pinigų politikos komitetas ėmėsi vertinti S. Lautenschläger kvalifikaciją, visų pirma atsižvelgdamas į Sutarties dėl Europos Sąjungos veikimo (SESV) 283 straipsnio 2 dalyje nustatytus reikalavimus ir į visiško ECB nepriklausomumo pinigų politikos srityje prievolę pagal SESV 130 straipsnį; kadangi atlikdamas šį vertinimą komitetas gavo S. Lautenschläger gyvenimo aprašymą ir jos atsakymus į raštu pateiktus klausimus;

               C.

               kadangi 2014 m. sausio 13 d. komitetas surengė S. Lautenschläger klausymą, per kurį ji pasakė įžanginę kalbą ir atsakė į komiteto narių klausimus;

               1.

               teikia teigiamą nuomonę dėl Tarybos rekomendacijos skirti Sabine Lautenschläger Europos Centrinio Banko vykdomosios valdybos nare;

               2.

               paveda Pirmininkui perduoti šį sprendimą Europos Vadovų Tarybai, Tarybai ir valstybių narių vyriausybėms.

      (1)  Dar nepaskelbta Oficialiajame leidinyje.


title: 2006 m. birželio 12 d.  Tarybos sprendimas 2006/412/BUSP, dėl Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (operacija EUFOR RD Congo) pradėjimo

text:
15.6.2006

               LT

               Europos Sąjungos oficialusis leidinys

               L 163/16

      TARYBOS SPRENDIMAS 2006/412/BUSP
   2006 m. birželio 12 d.
   dėl Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu
   (operacija EUFOR RD Congo) pradėjimo
   EUROPOS SĄJUNGOS TARYBA,
   atsižvelgdama į 2006 m. balandžio 27 d. Tarybos bendruosius veiksmus 2006/319/BUSP dėl Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (1), ypač į jų 5 straipsnį,
   kadangi:

               (1)

               Atsakydamas į 2006 m. kovo 28 d. pirmininkaujančios valstybės narės laišką, 2006 m. balandžio 18 d. laišku Jungtinių Tautų Generalinis Sekretorius patvirtino ES karinės paramos MONUC principus.

               (2)

               KDR valdžios institucijos palankiai įvertino galimą ES karinę paramą MONUC rinkimų metu.

               (3)

               2006 m. balandžio 25 d. Jungtinių Tautų Saugumo Taryba priėmė rezoliuciją Nr. 1671 (2006), leidžiančią laikinai dislokuoti Europos Sąjungos pajėgas („EUFOR RD Congo“) MONUC remti Kongo Demokratinėje Respublikoje vyksiančių rinkimų laikotarpiu.

               (4)

               Nepriklausoma KDR rinkimų komisija paskelbė, kad pirmasis rinkimų KDR turas įvyks 2006 m. liepos 30 d.

               (5)

               Laikantis prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 6 straipsnio, Danija nedalyvauja rengiant ir įgyvendinant Europos Sąjungos sprendimus ir veiksmus, susijusius su gynybos reikalais, ir todėl nedalyvauja finansuojant operaciją,

         NUSPRENDĖ:
   1 straipsnis
   ES karinė operacija KDR remti MONUC rinkimų metu (operacija EUFOR RD Congo) pradedama 2006 m. birželio 12 d.
   2 straipsnis
   ES operacijos vadas įgaliojamas nedelsiant duoti aktyvizacijos įsakymą (ACTORD) pradėti pajėgų dislokavimą dar iki vadovavimo perdavimo joms atvykus į veiksmo vietą ir pradėti vykdyti misiją.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2006 m. birželio 12 d.

            Tarybos vardu

            Pirmininkė

         U. PLASSNIK

      (1)  OL L 116, 2006 4 29, p. 98.


title: 2016 m. gruodžio 6 d. Tarybos sprendimas (ES) 2016/2232 dėl Europos Sąjungos bei jos valstybių narių ir Kubos Respublikos politinio dialogo ir bendradarbiavimo susitarimo pasirašymo Sąjungos vardu ir laikino taikymo

text:
13.12.2016

               LT

               Europos Sąjungos oficialusis leidinys

               LI 337/1

         TARYBOS SPRENDIMAS (ES) 2016/2232
   2016 m. gruodžio 6 d.
   dėl Europos Sąjungos bei jos valstybių narių ir Kubos Respublikos politinio dialogo ir bendradarbiavimo susitarimo pasirašymo Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 1 dalį ir 37 straipsnį,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. vasario 10 d. Taryba įgaliojo Komisiją pradėti derybas su Kubos Respublika dėl politinio dialogo ir bendradarbiavimo susitarimo;

               (2)

               derybos sėkmingai baigtos 2016 m. kovo 11 d. parafavus Europos Sąjungos bei jos valstybių narių ir Kubos Respublikos politinio dialogo ir bendradarbiavimo susitarimą (toliau – Susitarimas);

               (3)

               Susitarimo 86 straipsnio 3 dalyje numatyta jį laikinai taikyti iki jo įsigaliojimo;

               (4)

               todėl Susitarimas turėtų būti pasirašytas Sąjungos vardu ir iš dalies laikinai taikomas kol bus užbaigtos jo sudarymui būtinos procedūros;

               (5)

               Susitarimo dalių laikinas taikymas nedaro poveikio kompetencijos paskirstymui tarp Sąjungos ir jos valstybių narių pagal Sutartis. Jis taip pat turėtų atitikti Sąjungos kompetencijos pobūdį, visų pirma Susitarimo III dalies IV–VII antraštinėse dalyse nurodytų klausimų atžvilgiu,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos bei jos valstybių narių ir Kubos Respublikos politinio dialogo ir bendradarbiavimo susitarimą su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Laikantis Susitarimo 86 straipsnio 3 dalies ir joje numatytų pranešimų iki Susitarimo įsigaliojimo Sąjungai ir Kubos Respublikai laikinai taikomos toliau nurodytos jo dalys (1), tačiau tik tiek, kiek jos reglamentuoja Sąjungos kompetencijai priklausančius klausimus, įskaitant Sąjungos kompetencijai apibrėžti ir įgyvendinti bendrą užsienio ir saugumo politiką priklausančius klausimus:

               —

               I–IV dalys; ir

               —

               V dalis tiek, kiek jos nuostatos apsiriboja tikslu užtikrinti Susitarimo laikiną taikymą.

         Nepaisant šio straipsnio pirmos pastraipos, toliau nurodyti straipsniai nėra laikinai taikomi:

               —

               29 straipsnis;

               —

               35 straipsnis;

               —

               55 straipsnis tiek, kiek jis yra susijęs su bendradarbiavimu jūrų transporto srityje;

               —

               58 straipsnis;

               —

               71 straipsnis tiek, kiek jis susijęs su sienų apsauga; ir

               —

               73 straipsnis tiek, kiek jis susijęs su bendradarbiavimu dėl kitų nei žemės ūkio geografinių nuorodų.

         4 straipsnis
   Šis sprendimas įsigalioja kitą dieną po jo priėmimo.

      Priimta Briuselyje 2016 m. gruodžio 6 d.

            Tarybos vardu

            Pirmininkas

         P. KAŽIMÍR

      (1)  Datą, nuo kurios Susitarimas bus laikinai taikomas, Europos Sąjungos oficialiajame leidinyje paskelbs Tarybos Generalinis sekretoriatas.


title: 2016 m. gegužės 13 d. Tarybos sprendimas (ES) 2016/763, kuriuo nustatoma pozicija, kurios Europos Sąjungos vardu turi būti laikomasi Viešųjų pirkimų komitete dėl sprendimo dėl arbitražo procedūrų pagal peržiūrėtos Sutarties dėl viešųjų pirkimų XIX straipsnio 8 dalį projekto

text:
14.5.2016

               LT

               Europos Sąjungos oficialusis leidinys

               L 126/71

         TARYBOS SPRENDIMAS (ES) 2016/763
   2016 m. gegužės 13 d.
   kuriuo nustatoma pozicija, kurios Europos Sąjungos vardu turi būti laikomasi Viešųjų pirkimų komitete dėl sprendimo dėl arbitražo procedūrų pagal peržiūrėtos Sutarties dėl viešųjų pirkimų XIX straipsnio 8 dalį projekto
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               peržiūrėtoje Sutartyje dėl viešųjų pirkimų (toliau – peržiūrėta SVP), kuri įsigaliojo 2014 m. balandžio 6 d., nustatyta atnaujinta teisinė sistema, kurią peržiūrėtos SVP šalys taiko viešiesiems pirkimams pagal šią sutartį. Peržiūrėta SVP numatomos galimybės peržiūrėtos SVP šalims taikyti arbitražo procedūras tais atvejais, kai kyla prieštaravimų dėl siūlomo ištaisymo, subjekto perkėlimo iš vieno priedo į kitą, subjekto išbraukimo ar kitokio šalies priedo, pridedamo prie I priedėlio, pakeitimo, ir jie negalėjo būti išspręsti konsultuojantis;

               (2)

               pagal peržiūrėtos SVP XIX straipsnio 8 dalį Viešųjų pirkimų komitetas turi priimti arbitražo procedūras, padėsiančias lengviau išspręsti tuos prieštaravimus;

               (3)

               peržiūrėtos SVP šalys išsamiai aptarė galimą tokių arbitražo procedūrų turinį, susijusį su įvairiais būdais, taikytinais kilus prieštaravimams dėl siūlomo viešųjų pirkimų taikymo srities pakeitimo šaliai. Peržiūrėtos SVP šalims pavyko pasiekti bendrą sutarimą tuo klausimu;

               (4)

               arbitražo procedūros, dėl kurių susitarta, išdėstytos sprendimo dėl arbitražo procedūrų pagal peržiūrėtos SVP XIX straipsnio 8 dalį projekte;

               (5)

               tame sprendimo dėl arbitražo procedūrų projekte nustatomos sąlygos, kurios turi būti įvykdytos tam, kad būtų taikomos arbitražo procedūros, ir nustatomos taisyklės, kuriomis reglamentuojamas arbitrų paskyrimas, trečiųjų šalių dalyvavimas arbitražo procedūrose, procesų eiga ir arbitrų sprendimai;

               (6)

               priimant sprendimo dėl arbitražo procedūrų projektą tikimasi prisidėti prie galiojančios peržiūrėtos SVP teisinės sistemos, nes juo siekiama padėti lengviau išspręsti prieštaravimus dėl siūlomo pakeitimo, subjekto perkėlimo iš vieno priedo į kitą, subjekto išbraukimo ar kitokio šalies priedo, pridedamo prie peržiūrėtos SVP I priedėlio, pakeitimo;

               (7)

               todėl tikslinga nustatyti poziciją, kurios Sąjungos vardu turi būti laikomasi Viešųjų pirkimų komitete dėl sprendimo dėl arbitražo procedūrų projekto,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Viešųjų pirkimų komitete, yra pritarti sprendimo dėl arbitražo procedūrų pagal peržiūrėtos Sutarties dėl viešųjų pirkimų XIX straipsnio 8 dalį projekto priėmimui.
   Sprendimo dėl arbitražo procedūrų projekto tekstas pridedamas prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 13 d.

            Tarybos vardu

            Pirmininkė

         E.M.J. PLOUMEN

      SPRENDIMO DĖL ARBITRAŽO PROCEDŪRŲ PAGAL PERŽIŪRĖTOS SVP XIX STRAIPSNIO 8 DALĮ PROJEKTAS
      Viešųjų pirkimų komitetas (toliau – Komitetas),
      pažymėdamas, kad peržiūrėtos Sutarties dėl viešųjų pirkimų (toliau – Sutartis) XIX straipsnio 8 dalimi reikalaujama, kad Komitetas parengtų arbitražo procedūras, skirtas padėti lengviau išspręsti prieštaravimus pagal Sutarties XIX straipsnio 2 dalį, ir
      patvirtindamas Sutarties XIX straipsnio 8 dalies b ir c punktų svarbą šioms arbitražo procedūroms ir pakartodamas šalių įsipareigojimą priimti sprendimus pagal Sutarties XIX straipsnio 8 dalies b ir c punktus,
      priėmė šias arbitražo procedūras, skirtas padėti lengviau išspręsti prieštaravimus pagal Sutarties XIX straipsnio 2 dalį:

            Arbitražo procedūrų inicijavimas

                  1.

                  Pagal Sutarties XIX straipsnio 7 dalį, jei pakeitimą siūlanti šalis ir prieštaraujanti šalis negali išspręsti prieštaravimo dėl siūlomo pakeitimo pagal Sutarties XIX straipsnio 1 dalį, pakeitimą siūlanti šalis arba bet kuri prieštaraujanti šalis gali perduoti siūlomą pakeitimą svarstyti arbitražui, nurodydama prašymo priežastis, apie tai pranešusi Komitetui ne anksčiau kaip po 45 dienų po to, kai išplatinamas pranešimas apie siūlomą pakeitimą pagal Sutarties XIX straipsnio 1 dalį.

                  2.

                  Jeigu dvi ar daugiau šalių tą patį siūlomą pakeitimą perduoda svarstyti arbitražui iki visų arbitrų paskyrimo, pakeitimą siūlanti šalis ir visos prieštaraujančios šalys susitaria dėl vieno arbitražo, į kurį kreipsis dėl visų su tuo pačiu siūlomu pakeitimu susijusių prieštaravimų. Jei papildomai kreipiamasi dėl to paties siūlomo pakeitimo po visų arbitrų paskyrimo, pakeitimą siūlanti šalis ir visos prieštaraujančios šalys kai įmanoma susitaria dėl vieno arbitražo.

            Arbitrų paskyrimas

                  3.

                  Arbitražo funkcijas atlieka arbitrai. Jei šalys nesusitaria kitaip, į arbitražo teismą skiriami trys arbitrai. Arbitrai turi atitikti reikalavimus, nustatytus arbitrams pagal Susitarimo dėl ginčų sprendimo taisyklių ir tvarkos 8 straipsnio 1, 2 ir 9 dalis.

                  4.

                  Komiteto sekretoriatas arbitražo šalies prašymu pasiūlo kandidatus į arbitrus. Arbitražo šalys be svarbių priežasčių neprieštarauja kandidatūroms. Arbitražo šalių piliečiai ir trečiųjų šalių vyriausybės pareigūnai neskiriami arbitrais, nebent arbitražo šalys susitaria kitaip.

                  5.

                  Jei arbitražo šalys negali susitarti dėl arbitrų paskyrimo per 20 dienų po siūlomo pakeitimo perdavimo svarstyti arbitrui, arbitražo šalies prašymu generalinis direktorius paskiria arbitrus per 10 dienų po konsultacijų su arbitražo šalimis ir Komiteto pirmininku.

            Trečiųjų šalių dalyvavimas

                  6.

                  Bet kurios kitos Sutarties šalies, kuri turi svarbių interesų dėl arbitražui svarstyti perduoto siūlomo pakeitimo ir kuri per 10 dienų po siūlomo pakeitimo perdavimo svarstyti arbitražui apie savo interesus pranešė Komitetui (toliau – trečioji šalis), paprašoma pateikti rašytinius pareiškimus, dalyvauti arbitrų ir arbitražo šalių susitikimuose, kuriuose ginčas nagrinėjamas iš esmės, teikti žodinius pareiškimus ir jai suteikiama teisė atsakyti į arbitrų klausimus.

            Procedūros

                  7.

                  Vykstant procedūroms arbitrai taiko atitinkamas Sutarties nuostatas ir vadovaujasi Komiteto sprendimu, priimtu pagal Sutarties XIX straipsnio 8 dalies b punktą, kai jis bus priimtas. Be to, taikoma ši darbo tvarka:

                              a)

                              Komiteto sekretoriatas nedelsdamas perduoda arbitrams pranešimą ir prieštaravimą pagal Sutarties XIX straipsnio 1 arba 2 dalį. Per 10 dienų nuo arbitrų paskyrimo ir po konsultacijų su arbitražo šalimis arbitrai priima arbitražo procedūrų eigos tvarkaraštį. Tvarkaraštis turėtų būti grindžiamas šio sprendimo priede pateiktu tvarkaraščiu.

                              b)

                              Nebent arbitražo šalys susitaria, kad tai nebūtina, arbitrai rengia susitikimą su arbitražo šalimis, kuriame ginčas nagrinėjamas iš esmės. Iki susitikimo, kuriame ginčas nagrinėjamas iš esmės, arbitražo šalys perduoda arbitrams rašytinius pareiškimus, kuriuose išdėsto faktus svarstomu klausimu ir savo argumentus.

                              c)

                              Jei arbitražo šalis arbitrams pateikia informaciją, kurią ji norodo esant konfidencialia, arbitrai, kitos arbitražo šalys ir trečiosios šalys tą informaciją laiko konfidencialia. Arbitražo šalies prašymu arbitrai nustato papildomas procedūras, reikalingas tokios informacijos konfidencialumui užtikrinti.

                              d)

                              Jei arbitražo šalis rašytiniuose pareiškimuose pateiktą informaciją laiko konfidencialia, šalis kitos arbitražo šalies ar trečiosios šalies prašymu pateikia nekonfidencialią informacijos santrauką, kurią galima atskleisti.

                              e)

                              Susitikimuose, kuriuose ginčas nagrinėjamas iš esmės, arbitrai prašo šalies, kuri kreipėsi į arbitražą, žodžiu pristatyti savo bylą. Po to prašoma šalies, dėl kurios kreiptasi į arbitražą, žodžiu pateikti savo nuomonę.

                              f)

                              Arbitrų susitikimai, kuriuose ginčas nagrinėjamas iš esmės, yra vieši, išskyrus tuos atvejus, kai arbitražo šalis prašo, kad susitikimas vyktų už uždarų durų, siekiant apsaugoti konfidencialia laikomą informaciją.

                              g)

                              Arbitrai gali bet kuriuo metu pateikti klausimų arbitražo šalims ir trečiosioms šalims ir prašyti jų pateikti paaiškinimus susitikimo metu arba raštu.

                              h)

                              Kita (-os) arbitražo šalis (-ys) ir trečiosios šalys gali susipažinti su rašytiniais arbitražo šalių pareiškimais, įskaitant visus atsakymus į arbitrų pateiktus klausimus. Arbitražo šalys arbitrams, kitai (-oms) arbitražo šaliai (-ims) ir trečiosioms šalims pateikia rašytinę žodinių pareiškimų, pateiktų susitikime su arbitrais, versiją.

                              i)

                              Trečiųjų šalių rašytiniai pareiškimai, atsakymai į klausimus ir rašytinės žodinių pareiškimų versijos padaromos prieinamomis arbitrams, arbitražo šalims ir kitoms trečiosioms šalims ir yra nurodytos arbitrų ataskaitoje.

                              j)

                              Arbitrų svarstymai yra konfidencialūs.

                              k)

                              Arbitrai gali prašyti pateikti informacijos iš bet kokio tinkamo šaltinio ir konsultuotis su ekspertais. Arbitrai pateikia arbitražo šalims ir trečiosioms šalims visą ekspertams teiktą ar iš jų gautą informaciją. Arbitražo šalys turi galimybę pateikti pastabas dėl ekspertų pateiktos informacijos.

                              l)

                              Visas kitas arbitražui priskiriamas papildomas procedūras nustato arbitrai, pasikonsultavę su arbitražo šalimis.

                              m)

                              Laikantis 7 dalies c punktu šios procedūros nuostatos netrukdo arbitražo šaliai ar trečiajai šaliai atskleisti savo pozicijų visuomenei.

                  8.

                  Susitarimo dėl ginčų sprendimo taisyklių ir tvarkos elgesio taisyklės taikomos kiekvienam asmeniui, einančiam arbitro pareigas pagal šias procedūras ir, kaip nurodyta elgesio taisyklėse ir atitinkamuose tarnybos nuostatuose, sekretoriato nariams, kurių paprašyta padėti arbitrams.

                  9.

                  Jei arbitražo šalys pasiekia abipusiai priimtiną sprendimą dėl prieštaravimų dėl siūlomo pakeitimo, jos nedelsdamos apie tai informuoja arbitrus. Gavę pranešimą, arbitrai nutraukia šių šalių procedūrą. Informacija apie abiem pusėms priimtiną sprendimą yra pranešama Komitetui, kuriame visos Sutarties šalys gali pateikti pastabų.

            Arbitrų sprendimai

                  10.

                  Pagal arbitrų įgaliojimus arbitrai turi priimti sprendimą:

                              a)

                              jei subjektą siūloma išbraukti pagal Sutarties XIX straipsnio 1 dalies a punktą, ar buvo veiksmingai panaikinta vyriausybės vykdoma subjekto, kurį siūloma išbraukti ir kuriam taikomi viešieji pirkimai, kontrolė ar įtaka jam; arba

                              b)

                              jei siūlomi kiti pakeitimai pagal XIX straipsnio 1 dalies b punktą, ar siūlomu pakeitimu išlaikoma teisių ir prievolių pusiausvyra ir palyginamas abipusiai sutartos Sutartyje numatytos taikymo srities lygis ir, jei reikia, kompensacinio sureguliavimo lygis.

                  11.

                  Arbitrai parengia ataskaitą su motyvuotu sprendimu, skirtą arbitražo šalims, per 90 dienų arba, jeigu arbitrai pakeičia tvarkaraštį, ne vėliau kaip per 120 dienų nuo:

                              a)

                              arbitrų paskyrimo, kai arbitražo procedūra vykdoma pagal 1 dalį, arba

                              b)

                              prašymo pateikimo, kai arbitražo procedūra vykdoma pagal 12 dalį.

                        Šioje dalyje nustatytas laikotarpis gali būti pratęstas arbitražo šalių bendru susitarimu. Komiteto sekretoriatas nedelsdamas išplatina Sutarties šalims išverstą susitarimo tekstą.

                  12.

                  Jei arbitrai priima neigiamą sprendimą pagal 10 dalies a punktą ir jei arbitrai nepriima sprendimo dėl kompensacinio sureguliavimo pagal 10 dalies b punktą, bet kuri arbitražo šalis, praėjus 30 dienų ir ne vėliau kaip po 60 dienų nuo arbitrų ataskaitos išplatinimo, gali prašyti tų pačių arbitrų, jei įmanoma, nustatyti kompensacinio sureguliavimo lygį, pagal kurį būtų užtikrinamas palyginamas taikymo srities lygis ir būtų išlaikyta teisių ir prievolių pusiausvyra pagal Sutartį. Tai atlikdami arbitrai vadovaujasi Komiteto sprendimu, priimtinu pagal Sutarties XIX straipsnio 8 dalies c punktą, kai jis bus priimtas. Jei kuris nors iš pirminių arbitrų negali dalyvauti, pakaitinis arbitras paskiriamas pagal 3–5 dalis.

            Įgyvendinimas

                  13.

                  Arbitražo šalys priima arbitrų sprendimą kaip galutinį.

                  14.

                  Taikant Sutarties XIX straipsnio 7 dalies b punkto i papunktį, arbitražo procedūros laikomos užbaigtomis:

                              a)

                              jei Sutarties šalims išplatinta ataskaita pagal 11 dalį nesuteikia teisių į tolesnes procedūras pagal 12 dalį arba

                              b)

                              jei arbitražo šalys nepasinaudojo pagal 12 dalį joms suteikta teise pasibaigus toje dalyje nustatytam laikotarpiui.

         PRIEDAS

            SIŪLOMAS ARBITRAŽO PROCEDŪROS TVARKARAŠTIS

         Arbitrai remiasi tvarkaraščiu, priimtu pagal 7 dalies a punktą dėl šių aspektų:

                     a)

                     Arbitražo šalių rašytinių pareiškimų gavimas:

                                 1)

                                 Prašančioji šalis

                     - - - - - - - - - - 2 savaitės

                                 2)

                                 Atsakymą teikiančioji šalis

                     - - - - - - - - - - 2 savaitės

                     b)

                     Trečiųjų šalių informacijos pateikimas:

                     - - - - - - - - - - 1 savaitė

                     c)

                     Susitikimas su arbitrais, kuriame ginčas nagrinėjamas iš esmės:

                     - - - - - - - - - - 1–2 savaitės

                     d)

                     Atsakymų į arbitražo šalių ir trečiųjų šalių klausimus pateikimas

                     - - - - - - - - - - 1–2 savaitės

                     e)

                     Arbitrų ataskaitos dėl sprendimo parengimas ir išplatinimas

                     - - - - - - - - - - 4 savaitės

               Laikydamiesi 11 dalies nuostatų arbitrai, pasikonsultavę su arbitražo šalimis, gali pakeisti pirmiau nurodytą tvarkaraštį ir gali numatyti papildomus susitikimus su jomis.


title: 2001 m. gruodžio 17 d. Tarybos Sprendimas dėl Europos bendrijos ir Turkijos Respublikos bendrojo susitarimo dėl Turkijos Respublikos dalyvavimo Bendrijos programose bendrųjų principų

text:
Svarbus teisinis pranešimas

|

32002D0179

Oficialusis leidinys L 061 , 02/03/2002 p. 0027 - 0028

		Tarybos Sprendimas2001 m. gruodžio 17 d.dėl Europos bendrijos ir Turkijos Respublikos bendrojo susitarimo dėl Turkijos Respublikos dalyvavimo Bendrijos programose bendrųjų principų(2002/179/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 13, 61, 95, 129, 137 straipsnius, 149 straipsnio 4 dalį, 150 straipsnio 4 dalį, 151 straipsnio 5 dalį, 152 straipsnio 4 dalį, 153 straipsnio 4 dalį, 156, 157, 166 straipsnius, 175 straipsnio 1 dalį ir 308 straipsnį, kartu su 300 straipsnio 2 dalies pirmos pastraipos antruoju sakiniu, 300 straipsnio 3 dalies antra pastraipa ir 300 straipsnio 4 dalimi,atsižvelgdama į Komisijos pasiūlymą [1],atsižvelgdama į Europos Parlamento pritarimą [2],kadangi:(1) 1995 m. kovo 6 d. EB ir Turkijos Asociacijos tarybos rezoliucijoje numatyta imtis iniciatyvos daugelyje sričių tam, kad būtų išplėsta EB ir Turkijos bendradarbiavimo apimtis, įskaitant galimą dalyvavimą tam tikrose Bendrijos programose.(2) 1997 m. gruodžio mėnesį Liuksemburge Europos Vadovų Taryba nustatė, kad dalyvavimas Bendrijos programose – tai būdas sparčiau plėtoti pasirengimo narystei strategiją, taikomą šalims kandidatėms, priimant sprendimą dėl tokio dalyvavimo kiekvienu konkrečiu atveju. Tuo pat metu parengta Europos strategija Turkijos Respublikai, suteikianti šiai šaliai vienodas galimybes. Po Europos Vadovų Tarybos susitikimų 1999 m. gruodžio mėnesį Helsinkyje ir ypač 2000 m. gruodžio mėnesį Nicoje, buvo galima pakeisti šioje srityje kiekvienam konkrečiam atvejui taikytą strategiją į plataus masto strategiją, kuri apimtų daugumą Bendrijos programų.(3) Europos Vadovų Taryba Helsinkyje patvirtino, kad Turkijos Respublika yra šalis kandidatė, kuriai numatyta prisijungti prie Sąjungos pagal tokius pat kriterijus, kokie taikomi kitoms šalims kandidatėms, ir kad plėtojant dabartinę Europos strategiją Turkijos Respublika, kaip ir kitos šalys kandidatės, naudosis pasirengimo narystei strategijos teikiamais pranašumais siekiant skatinti ir remti jos reformas, įskaitant Turkijos Respublikos galimybę dalyvauti Bendrijos programose ir agentūrų veikloje bei šalių kandidačių ir Sąjungos susitikimuose, susijusiuose su stojimo procesu.(4) Laikantis derybų direktyvų, kurias 2001 m. birželio 5 d. patvirtino Taryba, Komisija vedė derybas Bendrijos vardu dėl bendrojo susitarimo su Turkijos Respublika dėl jos dalyvavimo Bendrijos programose bendrųjų principų.(5) Kai kurių programų, kurias apima susitarimas, atžvilgiu Sutartimi numatyti tik tie įgaliojimai, kurie įtvirtinti 308 straipsnyje.(6) Konkrečias sąlygas ir reikalavimus, susijusius su Turkijos Respublikos dalyvavimu Bendrijos programose, ypač mokėtiną finansinį įnašą Bendrijos vardu turėtų nustatyti Komisija. Dėl to Komisijai turėtų padėti Tarybos paskirtas specialusis komitetas.(7) Turkijos Respublika gali kreiptis dėl finansinės pagalbos, susijusios su dalyvavimu Bendrijos programose, pagal 1996 m. liepos 23 d. Tarybos reglamentą (EB) Nr. 1488/96 dėl finansinių ir techninių priemonių, remiančių (MEDA) ekonominių ir socialinių struktūrų reformą pagal Europos-Viduržemio jūros regiono valstybių partnerystę [3], pagal 2000 m. balandžio 10 d. Tarybos reglamentą (EB) Nr. 764/2000 dėl priemonių, skirtų sustiprinti EB ir Tur- kijos muitų sąjungą, įgyvendinimo [4] arba pagal 2001 m. sausio 22 d. Europos Parlamento ir Tarybos reglamentą (EB) Nr. 257/2001 dėl priemonių Turkijos ekonominei ir socialinei plėtrai skatinti įgyvendinimo [5].(8) Danija, laikantis prie Europos Sąjungos sutarties ir EB sutarties pridėto Protokolo dėl Danijos 1 ir 2 straipsnių, iš dalies nedalyvauja šiame Tarybos sprendime, patvirtintame pagal EB sutarties IV antraštinę dalį, Danija nėra saistoma šios minėto Tarybos sprendimo dalies ir ši dalis jai netaikoma.(9) Jungtinė Karalystė ir Airija ketina dalyvauti patvirtinant Tarybos reglamentą, nustatantį bendrąsias nuostatas dėl Bendrijos veiksmų siekiant lengviau įgyvendinti Europos teisminių institucijų sistemą civilinių bylų srityje bei, patvirtinus Reglamentą, jis saistys Jungtinę Karalystę ir Airiją bei bus joms taikomas. Atsižvelgiant į bet kokį galimą Bendrijos dokumentą, patvirtintą pagal EB sutarties IV antraštinę dalį, įgyvendinantį ar nustatantį bet kokią būsimą Bendrijos programą, Jungtinė Karalystė ir Airija bus saistomos tik tos Tarybos sprendimo dalies ir tik ta jo dalis bus joms taikoma, kuri yra susijusi su EB sutarties IV antraštine dalimi, jeigu Jungtinė Karalystė ir Airija yra saistomos to dokumento pagal Protokolą dėl Jungtinės Karalystės ir Airijos, pridėtą prie Europos Sąjungos sutarties ir EB sutarties.(10) Komisija turėtų reguliariai peržiūrėti susitarimą.(11) Susitarimas turėtų būti patvirtintas,NUSPRENDĖ:1 straipsnisBendrijos vardu patvirtinamas Europos bendrijos ir Turkijos Respublikos bendrasis susitarimas dėl Turkijos Respublikos dalyvavimo Bendrijos programose bendrųjų principų.Susitarimo tekstas pridedamas prie šio sprendimo.2 straipsnis1. Komisija įgaliojama Bendrijos vardu nustatyti konkrečias sąlygas ir reikalavimus dėl Turkijos Respublikos dalyvavimo kiekvienoje konkrečioje programoje, įskaitant konkrečias sąlygas ir reikalavimus dėl mokėtino finansinio įnašo. Tai padaryti Komisijai padeda Tarybos paskirtas specialusis komitetas.2. Jei Turkijos Respublika prašo pagalbos iš šalies, taikoma tvarka, numatyta Reglamentu (EB) Nr. 1488/96, Reglamentu (EB) Nr. 764/2000, Reglamentu (EB) Nr. 257/2001 ir panašaus pobūdžio reglamentais, numatančiais iš šalies teikiamą Bendrijos pagalbą Turkijos Respublikai, kurie gali būti patvirtinti ateityje.3 straipsnisNe vėliau kaip po trejų metų nuo susitarimo įsigaliojimo dienos, vėliau kas trejus metus Komisija iš naujo peržiūri, kaip įgyvendinamas susitarimas ir apie tai pateikia ataskaitą Tarybai. Jei būtina, ataskaita pateikiama su atitinkamais pasiūlymais.4 straipsnisTarybos pirmininkas įgaliojamas paskirti asmenį (asmenis), kuriam (kuriems) suteikiami įgaliojimai pasirašyti susitarimą tam, kad būtų susaistyta Bendrija.5 straipsnisTarybos pirmininkas Bendrijos vardu pateikia pranešimus, kaip numatyta susitarimo 9 straipsnyje [6].Priimta Briuselyje, 2001 m. gruodžio 17 d.Tarybos varduPirmininkasA. Neyts-Uyttebroeck[1] OL C 304 E, 2001 10 20, p. 342.[2] 2001 m. gruodžio 11 d. pateikta nuomonė (dar nepaskelbta Oficialiajame leidinyje).[3] OL L 189, 1996 7 30, p. 1. Reglamentas su paskutiniais pakeitimais, padarytais Reglamentu (EB) Nr. 2698/2000 (OL L 311, 2000 12 12, p. 1).[4] OL L 94, 2000 4 14, p. 6.[5] OL L 39, 2001 2 9, p. 1.[6] Susitarimo įsigaliojimo datą Europos Bendrijų oficialiajame leidinyje paskelbs Tarybos Generalinis Sekretorius.--------------------------------------------------


title: 2012/509/ES: 2012 m. rugsėjo 20 d. Valstybių narių vyriausybių atstovų sprendimas, kuriuo skiriamas Bendrojo Teismo teisėjas

text:
21.9.2012

               LT

               Europos Sąjungos oficialusis leidinys

               L 255/30

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2012 m. rugsėjo 20 d.
   kuriuo skiriamas Bendrojo Teismo teisėjas
   (2012/509/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   kadangi:

               (1)

               pagal Protokolo dėl Europos Sąjungos Teisingumo Teismo statuto 5 ir 7 straipsnius, atsistatydinus Ena CREMONA, likusiam jos kadencijos laikui iki 2013 m. rugpjūčio 31 d. turėtų būti paskirtas Bendrojo Teismo teisėjas;

               (2)

               į laisvą vietą pasiūlyta Eugène BUTTIGIEG kandidatūra;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Eugène BUTTIGIEG tinkamumo eiti Bendrojo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Eugène BUTTIGIEG skiriamas Bendrojo Teismo teisėju laikotarpiui nuo 2012 m. rugsėjo 22 d. iki 2013 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. rugsėjo 20 d.

            Pirmininkas

         K. KORNELIOU


title: 2015 m. balandžio 15 d. Tarybos sprendimas (BUSP) 2015/598, kuriuo skiriamas Europos Sąjungos specialusis įgaliotinis Vidurinėje Azijoje

text:
16.4.2015

               LT

               Europos Sąjungos oficialusis leidinys

               L 99/25

         TARYBOS SPRENDIMAS (BUSP) 2015/598
   2015 m. balandžio 15 d.
   kuriuo skiriamas Europos Sąjungos specialusis įgaliotinis Vidurinėje Azijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. birželio 25 d. Taryba priėmė sprendimą 2012/328/BUSP (1), kuriuo Patricia FLOR paskirta Europos Sąjungos specialiuoju įgaliotiniu (toliau – ES specialusis įgaliotinis) Vidurinėje Azijoje;

               (2)

               ES specialusis įgaliotinis Vidurinėje Azijoje bus paskirtas 12 mėnesių laikotarpiui;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų sutrukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Europos Sąjungos specialiuoju įgaliotiniu (toliau – ES specialusis įgaliotinis) Vidurinėje Azijoje iki 2016 m. balandžio 30 d. skiriamas Peter BURIAN. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais Vidurinėje Azijoje. Tie tikslai, be kita ko, yra:

               a)

               skatinti gerus ir glaudžius Sąjungos ir Vidurinės Azijos šalių santykius, pagrįstus bendromis vertybėmis bei interesais, kaip nustatyta atitinkamuose susitarimuose;

               b)

               prisidėti prie regiono šalių stabilumo ir bendradarbiavimo stiprinimo;

               c)

               prisidėti prie demokratijos, teisinės valstybės, gero valdymo ir pagarbos žmogaus teisėms ir pagrindinėms laisvėms Vidurinėje Azijoje stiprinimo;

               d)

               įveikti pagrindines grėsmes, visų pirma konkrečias problemas, turinčias tiesioginės įtakos Sąjungai;

               e)

               didinti Sąjungos veiksmingumą ir matomumą regione, be kita ko, glaudžiau koordinuojant veiklą su kitais atitinkamais partneriais bei tarptautinėmis organizacijomis, pavyzdžiui, Europos saugumo ir bendradarbiavimo organizacija (ESBO) ir Jungtinėmis Tautomis (JT).

         3 straipsnis
   Įgaliojimai
   1.   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               skatinti bendrą Sąjungos politinių veiksmų koordinavimą Vidurinėje Azijoje ir padėti užtikrinti Sąjungos išorės veiksmų regione nuoseklumą;

               b)

               vyriausiojo įgaliotinio vardu kartu su Europos išorės veiksmų tarnyba (EIVT) ir Komisija stebėti Sąjungos naujos partnerystės su Vidurine Azija strategijos įgyvendinimo procesą, papildytą atitinkamomis Tarybos išvadomis ir vėlesnėmis ataskaitomis apie Sąjungos Vidurinės Azijos strategijos įgyvendinimo procesą, teikti rekomendacijas ir reguliariai atsiskaityti atitinkamiems Tarybos organams;

               c)

               padėti Tarybai toliau plėtoti visapusišką politiką Vidurinės Azijos klausimais;

               d)

               įdėmiai sekti politinius įvykius Vidurinėje Azijoje, plėtojant ir palaikant glaudžius ryšius su Vyriausybėmis, parlamentais, teismais, pilietine visuomene ir žiniasklaida;

               e)

               raginti Kazachstaną, Kirgiziją, Tadžikistaną, Turkmėnistaną ir Uzbekistaną bendradarbiauti bendro intereso klausimais regione;

               f)

               plėtoti atitinkamus ryšius ir bendradarbiavimą su pagrindiniais suinteresuotais dalyviais regione ir visomis atitinkamomis regioninėmis ir tarptautinėmis organizacijomis;

               g)

               prisidėti įgyvendinant Sąjungos žmogaus teisių politiką regione bendradarbiaujant su ES specialiuoju įgaliotiniu žmogaus teisių klausimais, įskaitant Sąjungos žmogaus teisių gaires – visų pirma Sąjungos gaires dėl vaikų ir ginkluotų konfliktų bei dėl smurto prieš moteris bei mergaites ir kovos su visų formų moterų bei mergaičių diskriminacija – ir Sąjungos politiką, susijusią su JT Saugumo Tarybos rezoliucija 1325 (2000) dėl moterų, taikos ir saugumo, be kita ko, stebint pokyčius šioje srityje, pranešant apie juos ir rengiant rekomendacijas šioje srityje;

               h)

               glaudžiai bendradarbiaujant su JT ir ESBO prisidėti prie konfliktų prevencijos ir sprendimo, plėtojant ryšius su valdžios institucijomis ir kitais vietos subjektais, kaip antai nevyriausybinėmis organizacijomis, politinėmis partijomis, mažumomis, religinėmis grupėmis ir jų vadovais;

               i)

               prisidėti prie bendros užsienio ir saugumo politikos energetinio saugumo, sienų apsaugos, kovos su sunkiais nusikaltimais, įskaitant narkotikus ir prekybą žmonėmis, taip pat vandens išteklių valdymo, aplinkos ir klimato kaitos aspektų, susijusių su Vidurine Azija, formulavimo;

               j)

               skatinti regioninį saugumą Vidurinės Azijos šalių teritorijoje tarptautinių subjektų veiksmų Afganistane mažinimo kontekste.

         2.   ES specialusis įgaliotinis remia vyriausiojo įgaliotinio darbą ir stebi bendrą visų sričių Sąjungos veiklą šiame regione.
   4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiksmus glaudžiai koordinuoja su EIVT ir atitinkamais jos padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu iki 2016 m. balandžio 30 d. susijusioms išlaidoms padengti skiriama orientacinė finansavimo suma yra 810 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti valstybės narės pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   4.   ES specialiojo įgaliotinio personalas bendrai įkuriamas kartu su atitinkamu EIVT padaliniu siekiant užtikrinti jų atitinkamų veiksmų suderinamumą ir nuoseklumą.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, grindžiamą EIVT pateiktomis gairėmis, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą bei saugumo incidentų valdymą, ir numatomas nenumatytų atvejų planas ir misijos evakuacijos planas;

               b)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis prireikus taip pat teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Vadovaujantis Sutarties 36 straipsniu ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonės ir valstybių narių veiksmai būtų naudojami suderintai siekiant Sąjungos politikos tikslų. ES specialiojo įgaliotinio veikla koordinuojama su atitinkamo EIVT geografinio padalinio ir Komisijos, taip pat su ES specialiojo įgaliotinio Afganistane veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su Sąjungos delegacijų vadovais ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis taip pat palaiko ryšius su kitais tarptautiniais bei regioniniais veikėjais vietoje.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. ES specialusis įgaliotinis ne vėliau kaip 2015 m. rugsėjo mėn. pabaigoje pateikia vyriausiajam įgaliotiniui, Tarybai ir Komisijai pažangos ataskaitą, o ne vėliau kaip 2016 m. sausio mėn. pabaigoje – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2015 m. balandžio 15 d.

            Tarybos vardu

            Pirmininkas

         E. RINKĒVIČS

      (1)  2012 m. birželio 25 d. Tarybos sprendimas 2012/328/BUSP, kuriuo skiriamas Europos Sąjungos specialusis įgaliotinis Vidurinėje Azijoje (OL L 165, 2012 6 26, p. 59).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).